સપ્તાહ પૂર્વે પરેશ ઝઘડો કરતો હોવાથી કિરણે પરેશને માથામાં ધોકો ફટકારી દીધો હોતો જેથી તેને માથામાં 7 ટાંકા આવ્યા હતા જે અંગે કોઈ ફરિયાદ નોંધાઈ ન હતી આ ડખ્ખો થયો ત્યારે જ કિરણે પતિને મોતને ઘાટ ઉતારી દેવો છે જો પોતે નહિ મારે તો તે ક્યારેક તેને મારી નાખશે તેવી ભીતિ સર્જાતા પ્રેમી મયુરને વાત કરી હતી અને પ્રેમિકાની આ વાત પોતે સ્વીકારી લીધી હતી ત્યાર બાદ પરેશના અમુક ત્રણ ચાર સ્થળો હતા જ્યાં તે હોય તે સ્થળો મયુરને જણાવ્યા હતા જેથી મયુર ચારેક દિવસથી પરેશને શોધતો હતો અંતે શુક્રવારે રસુલપરામાંથી પરેશ મળી જતા ચાલ તને મૂકી જાવ તેમ કહી પ્લેટિનામાં બેસાડી અનેક જગ્યાઓએ ફેરવી કોઠારીયા ગામથી સોલ્વન્ટ જવાના રસ્તે લઇ ગયો હતો ત્યાં પહોંચ્યા બાદ કિરણને ફોન કર્યો હતો અને કહ્યું હતું કે તારો પતિ મળી ગયો છે હું એને મોતને ઘાટ ઉતારી નાખું છું ત્યારે કિરણે મયુરને એવું કહ્યું હતું કે તું પરેશને માર ત્યારે ફોન ચાલુ રાખજે મારે તેની છેલ્લી મરણચીસો સાંભળવી છે આ વાત કર્યા પછી પણ મયૂરનો વિચાર ફરી ગયો હતો પરેશ અવેડામાં ન્હાવા ગયો ત્યારે પરેશ બાઈક લઈને ત્યાંથી જતો રહ્યો હતો પરંતુ રસ્તામાં પ્રેમિકાને આપેલું વચન યાદ આવતા તે ફરીથી અવેડા પાસે આવ્યો હતો અને પરેશને ધક્કો મારી, રસ્તામાં ઢસડી છાતી ઉપર બેસી ગળેટુંપો દઈ મોતને ઘાટ ઉતારી દીધો હતો અને આ બધી જ  મરણચીસો પત્નીએ સાંભળી હતી અને મયુર જતો રહ્યો હતો પોલીસે કોલ ડીટેઇલના આધારે પ્રેમી પંખીડાને દબોચી લીધા હતા અઢી અક્ષરના પ્રેમ પાછળ પાગલ બનેલા બે સંતાનોના પિતા એવા દૂધના વેપારીએ પ્રેમિકાનું દુ:ખ દૂર કરવા હત્યા જેવા ગંભીર ગુનાને અંજામ આપ્યો હતો પતિનું કાસળ કાઢ્યા બાદ ભવિષ્યમાં કદાચ એક થવાની ઈચ્છા પ્રેમીપંખીડાંની અધૂરી રહી ગઈ છે.